CELEX: 32011R0291
Language: mt
Date: 2011-03-24 00:00:00
Title: Regolament tal-Kummissjoni (UE) Nru 291/2011 tal- 24 ta' Marzu 2011 dwar l-użi essenzjali ta’ sustanzi kkontrollati għajr l-idroklorofluworokarburi fil-laboratorju u għall-skopijiet ta' analiżi fl-Unjoni skont ir-Regolament (KE) Nru 1005/2009 tal-Parlament Ewropew u tal-Kunsill dwar sustanzi li jnaqqsu s-saff tal-ożonu

25.3.2011   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 79/4
            
         REGOLAMENT TAL-KUMMISSJONI (UE) Nru 291/2011
   tal-24 ta' Marzu 2011
   dwar l-użi essenzjali ta’ sustanzi kkontrollati għajr l-idroklorofluworokarburi fil-laboratorju u għall-skopijiet ta' analiżi fl-Unjoni skont ir-Regolament (KE) Nru 1005/2009 tal-Parlament Ewropew u tal-Kunsill dwar sustanzi li jnaqqsu s-saff tal-ożonu
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat ir-Regolament (KE) Nru 1005/2009 tal-Parlament Ewropew u tal-Kunsill tas-16 ta’ Settembru 2009 dwar Sustanzi li Jnaqqsu s-Saff tal-Ożonu (1), u b'mod partikolari l-Artikolu 10(2) tiegħu,
   Billi:
   
               (1)
            
            
               L-Unjoni diġà waqqfet b'mod gradwali l-produzzjoni u l-konsum tas-sustanzi kkontrollati fil-biċċa l-kbira tal-użi. Il-Kummissjoni hija meħtieġa tiddetermina l-użi essenzjali fil-laboratorji u għal skopijiet ta' analiżi għal sustanzi kkontrollati oħra minbarra l-idroklorofluworokarburi.
            
         
               (2)
            
            
               Id-Deċiżjoni XXI/6 tal-Partijiet fil-Protokoll ta' Montreal tikkonsolida d-deċiżjonijiet eżistenti u testendi l-eżenzjoni globali għall-użi fil-laboratorju u għal skopijiet ta' analiżi mill-31 ta' Deċembru 2010 sal-31 ta' Diċembru 2014 għas-sustanzi kkontrollati kollha għajr l-idroklorofluworokarburi u b'hekk tawtorizza l-produzzjoni u l-konsum meħtieġa biex jissodisfaw l-użi fil-laboratorju u għal skopijiet ta' analiżi tas-sustanzi kkontrollati, soġġett għall-kundizzjonijet stabbiliti fil-Protokoll ta' Montreal.
            
         
               (3)
            
            
               Id-Deċiżjoni VI/25 tal-Partijiet fil-Protokoll ta' Montreal tispeċifika li użu jista' jitqies bħala essenzjali biss jekk ma jkun hemm disponibbli l-ebda alternattiva jew sostitut teknikament u ekonomikament fattibbli jew sostituti li huma aċċettabbli mil-lat ambjentali u tas-saħħa. Fir-Rapport tiegħu tal-2010 dwar il-Progress, il-Bord tal-Valutazzjoni Teknika u Ekonomika (BVTE) identifika għadd sinifikanti ta' proċeduri li għalihom issa hemm alternattivi għall-użu tas-sustanzi kkontrollati. Abbażi ta' dik l-informazzjoni u d-Deċiżjoni XXI/6, għandha tiġi stipulata lista ta' dawk l-użi li għalihom hemm alternattivi tekniċi u ekonomikament fattibbli li huma aċċettabbli mil-lat ambjentali u tas-saħħa.
            
         
               (4)
            
            
               Għandha tiġi stipulata lista pożittiva ta' użi essenzjali permessi tal-bromur tal-metil, kif miftiehem mill-Partijiet fid-Deċiżjoni XVIII/15, kif ukoll tal-użi li ġew identifikati mill-BVTE bħala li ma għandhomx alternattivi.
            
         
               (5)
            
            
               Barra minn dan, għandu jiġi ċċarat li l-użu tas-sustanzi kkontrollati għal skopijiet ta' edukazzjoni primarja u sekondarja ma jistax jitqies bħala essenzjali u għandu jiġi limitat għall-edukazzjoni għolja u t-taħriġ vokazzjonali. Iżjed minn hekk, l-użu tas-sustanzi kkontrollati fis-settijiet tal-kimika sperimentali disponibbli għall-pubbliku ġenerali ma għandux jitqies bħala essenzjali.
            
         
               (6)
            
            
               Il-miżuri previsti f’dan ir-Regolament huma skont l-opinjoni tal-Kumitat stabbilit bl-Artikolu 25(1) tar-Regolament (KE) Nru 1005/2009.
            
         ADOTTAT DAN IR-REGOLAMENT:
   Artikolu 1
   Il-produzzjoni, l-importazzjoni u l-użu ta' sustanzi kkontrollati għajr l-idroklorofluworokarburi jistgħu jiġi awtorizzati għal kwalunkwe użu essenzjali fil-laboratorju jew skop ta' analiżi speċifikat fl-Anness għal dan ir-Regolament.
   Artikolu 2
   Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
   
      Dan ir-Regolament għandu jorbot fl-intier tiegħu u huwa direttament applikabbli fl-Istati Membri kollha.
      Magħmul fi Brussell, l-24 ta’ Marzu 2011.
      
         
            Għall-Kummissjoni
         
         
            Il-President
         
         José Manuel BARROSO
      
   
   
      (1)  ĠU L 286, 31.10.2009, p. 1.
   
      ANNESS
      
         Użi essenzjali ta’ sustanzi kkontrollati għajr l-idroklorofluworokarburi fil-laboratorju u għal skopijiet ta' analiżi
      
      
               
                  1.
               
               
                  L-użi li ġejjin tas-sustanzi kkontrollati għajr l-idroklorofluworokarburi jitqiesu bħala essenzjali għall-użi fil-laboratorji u għal skopijiet ta' analiżi:
                  
                              (a)
                           
                           
                              L-użu ta' sustanzi kkontrollati bħala referenza jew standard
                              
                                          —
                                       
                                       
                                          sabiex jiġi kkalibrat it-tagħmir li juża sustanzi kkontrollati,
                                       
                                    
                                          —
                                       
                                       
                                          sabiex jiġu mmonitorjati l-livelli ta' sustanzi kkontrollati,
                                       
                                    
                                          —
                                       
                                       
                                          sabiex jiġu ddeterminati l-livelli tar-residwi ta' sustanzi kkontrollati fl-oġġetti, il-pjanti u l-komoditajiet;
                                       
                                    
                        
                              (b)
                           
                           
                              L-użu ta' sustanzi kkontrollati fl-istudji tossikoloġiċi fil-laboratorju;
                           
                        
                              (c)
                           
                           
                              Użi fil-laboratorji fejn is-sustanza kkontrollata tiġi ttrasformata f'reazzjoni kimika, pereżempju sustanzi kkontrollati użati bħala għalf;
                           
                        
                              (d)
                           
                           
                              L-użu tal-bromur tal-metil f'laboratorju sabiex tiġi pparagunata l-effikaċja tal-bromur tal-metil u l-alternattivi tiegħu;
                           
                        
                              (e)
                           
                           
                              L-użu tat-tetraklorur tal-karbonju bħala solvent għar-reazzjonijiet tal-bromurazzjoni li jinvovlu l-N-bromosuċċinimmid;
                           
                        
                              (f)
                           
                           
                              L-użu tat-tetraklorur tal-karbonju bħala aġent tat-trasferiment tul katina f'reazzjonijiet tal-polimerizzazzjoni b'radikali liberi;
                           
                        
                              (g)
                           
                           
                              Kwalunkwe użu ieħor fil-laboratorju u ta' analiżi li għalih mhix disponibbli alternattiva teknikament u ekonomikament fattibbli.
                           
                        
            
               
                  2.
               
               
                  L-użi li ġejjin tas-sustanzi kkontrollati għajr l-idroklorofluworokarburi ma jitqisux bħala essenzjali għall-użi fil-laboratorji u ta' analiżi:
                  
                              (a)
                           
                           
                              Tagħmir tar-refriġerazzjoni u l-arja kkondizzjonata użati fil-laboratorji, inkluż it-tagħmir refriġerat tal-laboratorju bħall-ultraċentrifugi;
                           
                        
                              (b)
                           
                           
                              Tindif, tħaddim mill-ġdid, tiswija jew bini mill-ġdid ta' komponenti jew settijiet elettroniċi;
                           
                        
                              (c)
                           
                           
                              Preżervazzjoni ta' pubblikazzjonijiet u arkivji;
                           
                        
                              (d)
                           
                           
                              Sterilizzazzjoni tal-materjali f'laboratorju;
                           
                        
                              (e)
                           
                           
                              Kwalunkwe użu fl-edukazzjoni primarja u sekondarja;
                           
                        
                              (f)
                           
                           
                              Bħala komponenti f'settijiet tal-kimika sperimentali disponibbli għall-pubbliku ġenerali u mhux intenzjonati għall-użu fl-edukazzjoni għolja;
                           
                        
                              (g)
                           
                           
                              Għal skopijiet ta' tindif jew tnixxif, fosthom it-tneħħija ta' grass minn mal-ħġieġ u tagħmir ieħor;
                           
                        
                              (h)
                           
                           
                              Għad-determinazzjoni tal-idrokarburi, żjut u grass fl-ilma, il-ħamrija, l-arja jew l-iskart;
                           
                        
                              (i)
                           
                           
                              Għall-ittestjar tal-qatran fil-materjali tal-kisi tat-toroq;
                           
                        
                              (j)
                           
                           
                              Għall-immarkar forensiku tal-marki tas-swaba;
                           
                        
                              (k)
                           
                           
                              Għall-ittestjar tal-materja organika fil-faħam;
                           
                        
                              (l)
                           
                           
                              Bħala solvent fid-determinazzjoni tal-indiċi taċ-ċjanokobalamina (il-Vitamina B12) u tal-bromu;
                           
                        
                              (m)
                           
                           
                              Fil-metodi li jużaw is-solubbiltà selettiva tas-sustanzi kkontrollati, inklużi d-determinazzjoni tal-kaskarosidi, estratti mit-tirojde u l-formazzjoni ta' pikrati;
                           
                        
                              (n)
                           
                           
                              Sabiex jiġu pprekonċentrati l-analiti fil-metodi kromotografiċi (eż. kromatografija b'fażi likwida ta' rendiment għoli (HPLC), kromatografija b'fażi gassuża (GC), kromotografija adsorbenti, spettroskopija tal-assorbiment atomiku (AAS), spettroskopija bi plażma akkoppjata induttivament (ICP), analiżi tal-fluworexxenza bir-raġġi-X;
                           
                        
                              (o)
                           
                           
                              Għad-determinazzjoni tal-indiċi tal-jodju fix-xaħmijiet u ż-żjut;
                           
                        
                              (p)
                           
                           
                              Kwalunkwe użu ieħor fil-laboratorju u għal skopijiet ta' analiżi li għalih hija disponibbli alternattiva teknikament u ekonomikament fattibbli.